དེང་སང་བོད་ནང་ཡོད་པའི་བརྡ་སྤྲོད་མཁས་དབང་འགའ་ཞིག་གིས་སྒྲ་རིག་པ་དེ་ལ་སྐད་བརྡ་རིག་པ་ཞེས་འབྲི་སྲོལ་གསར་གཏོད་གནང་འདུག་པས།ངོས་ཀྱིས་བསམ་ན།སྒྲ་རིག་པ་ཞེས་པའི་ཐ་སྙད་དེ་དག་པ་རྒྱུན་འབྱམས་སུ་གནས་ཡོད་པས་དགེ་མཚན་ཆེ་བར་མཐོང་།སྒྲ་བསྒྱུར་མཁས་དབང་ཐུབ་བསྟན་སྦྱིན་པ་མཆོག་གིས་ཀྱང་དེ་ལྟར་ཐུགས་མོས་གནང་གི་ཡོད།ས་པཎ་མཆོག་གིས་རིག་གནས་ཆེ་བ་ལྔའི་ནང་།སྒྲ་རིག་པ་ལ་བརྡ་སྤྲོད་རིག་པ་དང་བཟོ་རིག་པ་ལ་ཕྱི་རིག་པ་ཞེས་འདོགས་ཤིང་།སྒྲ་རིག་པ་དང་བརྡ་སྤྲོད་རིག་པ་རྣམ་གྲངས་སུ་བཞག་ཡོད།སྤྱིར་སྒྲ་རིག་པ་ལ་སློབ་གཉེར་གནང་ན་སྤྱིའི་ཆ་ནས་དང་བྱེ་བྲག་གི་ཆ་ནས་ཀྱང་དབྱེ་ཆོགདཔེར་ན་སྒྲ་རིག་པའི་སྐོར་ལ་སློབ་གཉེར་གནང་ན་སྐད་རིག་སྤྱིའི་ཁྱབ་སྤེལ་དང་དར་རྒུད་སོགས་དང་།སྐད་རིག་བྱེ་བྲག་ཅིག་གི་ཁྱབ་སྤེལ་དར་རྒུད་ཀྱི་སྐོར་ལའང་སྦྱོང་བརྡར་གནང་སྲོལ་ཡོད།བརྡ་སྤྲོད་ཅེས་པའི་སྐད་དོད་དུ་ཞང་སྐད་ནང་།ཕྱོ་ཉིལ་དང་།བྱཱཀརཎཿཞེས་ལེགས་སྦྱར་གྱི་སྐད་དེ་བོད་སྐད་དུ་ལུང་དུ་སྟོན་པ་ཞེས་བསྒྱུར་ཡོད་པ་ལས་བརྡ་སྤྲོད་ཅེས་བསྒྱུར་མེད།དབྱིན་ཇིའི་སྐད་དོད་དུཞེས་ཡོད།བརྡ་སྤྲོད་རིག་པ་ཞེས་པའི་རིག་པ་དེ་བྱེད་མེད་ལས་ཚིག་གཅིག་ཡིན།དེ་ཡང་མཐོང་བའི་དོན་དང་།རྟོགས་པའམ་ཤེས་པའི་དོན་དང་།བློ་གྲོས་སམ་ཤེས་པའི་མིང་དང་།བསླབ་པར་བྱ་བའི་གཞི་སྟེ་ཀུན་ལ་འཇུག་གི་ཡོད།སྒྲ་རིག་པའི་སྐད་དོད་དུ་ཞང་སྐད་ནང་སློང་སྒྱུར་ཧྲོ་ཡེ་དང་།ལེགས་སྦྱར་སྐད་དུ་ཤབྡ་བིདྱཱ་དང་།དབྱིན་སྐད་ནང་ཕི་ལོ་ལོ་ཇི།ཞེས་ཡོད།བོན་གྱི་ལུགས་སུ་རིག་གནས་ཆེ་བ་ལྔའི་ནང་སྒྲ་རིག་པ་ལ།སྒྲ་ཚད་ཀྱི་འབུམ་གསུམ་ཡོད།དེ་གསུམ་ནི།ལྷ་སྲིན་འཁྲུག་འབུམ་ནག་པོ།སྒྲ་ཚད་ཀྱི་རྩོད་འབུམ་ཁྲ་བོ།དག་པའི་ལྷ་འབུམ་དཀར་པོ་དང་གསུམ་བཅས་ཡིན།ལེགས་སྦྱར་དུ་སྒྲ་རིག་པའི་སྐད་དོད་ཤབྡབིདྷཡཱ་ཞེས་པ་སྐད་ཡིག་དང་རྩོམ་རིག་གཉིས་ཀར་ཁྱབ་པའི་སྤྱི་མིང་ཡིན་པ་དང་།དེའི་ནང་ཚན་དུ་བྱཱཀརཎ་སྟེ་ལུང་དུ་སྟོན་པ་ནི་སྐད་ཀྱི་རིག་པ་ཡིན་པ་དང་།སཱཧིཏཡ་སྟེ་རྩོམ་རིག་ནི་ཚིག་རྒྱན་གྱི་རིག་པའི་ཁོངས་སུ་འདུ་བ་ཡོངས་གྲགས་ཡིན།།ལེགས་སྦྱར་ནང་བིདྱཱ་ཞེས་པ་དེ་བོད་སྐད་དུ་རིག་པ་ཞེས་བསྒྱུར་ཡོད་པ་དཔེར་ན་ཤབྡ་ལ་སྒྲ་དང་།བིདྱཱ་ལ་རིག་པ་ཞེས་བསྒྱུར་གནང་ཡོད།དབྱིན་ཚིག་ནང་ཞེས་པའི་ཐ་སྙད་ལ་བོད་སྐད་དུ་རིག་པཞེས་བསྒྱུར་སྲོལ་དར་ཡོད།དཔེ་མཚོན་གྱི་ཚུལ་དུ་དབྱིན་ཇིའི་ཐ་སྙད་ཁ་ཤས་ཤིག་ཞུ་ན།དེ་ཡང་ལ་འཇིག་རྟེན་ཆགས་རབས་རིག་པ་དང་།ལ་འབྱུང་ཁམས་རིག་པ་དང་།ལ་ཤེས་བྱ་རིག་པ་དང་།ལ་སེམས་ཁམས་རིག་པ་དང་།ལ་ལྷ་སྒྲུང་རིག་པ་ཞེས་བསྒྱུར་གནང་ཡོད།སྤྱིར་ལོ་ཇི་ཐ་སྙད་རང་དགར་བ་ལའང་འཇུག་སྟངས་འདྲ་མིན་ཡོད་ཀྱང་།སྐབས་བབས་བརྗོད་དོན་དང་འབྲེལ་མེད་པས་བཏང་སྙོམས་སུ་བཞག